b'\n_START_ARTICLE_\nEuropean Minority Film Festival\n_START_PARAGRAPH_\nEuropean Minority Film Festival er en filmfestival med fokus p\xc3\xa5 europ\xc3\xa6iske minoritetssprog. Det er is\xc3\xa6r filmene i sprog af minoriteter uden en s\xc3\xa5kaldt moderstat i baggrunden. Det kan v\xc3\xa6re nordfriserne i Tyskland, samerne i Skandinavien eller bretonere i Frankrig. Filmene vises med engelske eller tyske undertekster. Siden 2006 er filmfestivalen blevet afholdt hvert andet \xc3\xa5r i Husum i Nordfrisland. Festivalen slutter med en galla, hvor filmprisen European Minority Film Award uddeles._NEWLINE_Filmfestivalen er den eneste af sin art i Europa. Den arrangeres af Friisk Foriining med \xc3\xb8konomisk underst\xc3\xb8ttelse fra blandt andre Friserr\xc3\xa5det, Sydslesvigsk Forening og forbundsregeringen i Berlin. I 2010 vandt den walisiske film Cwcw. Vinderfilmen i 2008 var den baskiske film Kutsidazu bidea, Ixabel.'